text:
Isumat.com/Oktubre 1, 2021
Waray didto ha iya panimalay hi Retired Army Col Emil Zosa han igserbe han mga otoridad an Warrant of Arrest ha kaso nga Murder kontra ha iya.
Kakulop (Setyembre 30, 2021) an mga elemento han PNP-CIDG in pumakadto ha puy-anan ni Zosa ha Sta Margarita, Samar basi igserbe an arrest warrant nga iginpalusad han RTC-Branch 46 ha Tacloban City. Dida han dokumento, upod gihapon han iginpapa-aresto han korte ha parehas nga kaso in usa nga indibiduwal nga may ngaran Arturo Deborbon.
Subay han impormasyon, an korte in waray iginrekomandar nga piyansa para han temporaryo nga pakagawas ha karsel han mga akusado.
Tungod kay waray man didto hi Zosa, an iya bayaw nga hi Nathaliel Balios nga amo an nagmamangno han balay hadto nga takna, amo an ginpakarawat han kopya han nasabi nga papeles. An CIDG in nag-aro gihapon hi certipikasyon ha barangay komo pagpamatood nga iginserbe an Arrest Warrant didto han lugar han nasabi nga petsa ngan oras.
Ini nga kaso in nag-ugat han pagpataya kan Enrique Manas han Brgy Bahay, Sta Margarita pira na ka tuig an nakalabay. Igin-aalegar nga an “Deborbon Private Armed Group” an responsable han krimen. Duha han mga suspetsado, hira Joel Calagos ngan Reymart Antivo in nag-angkon nga kaapi hira han grupo nga nagpatay han biktima ug ira igin-alegar nga hi Zosa an nagsugo ha ira.
Tobtob han ginsusurat ini nga notisya, hi Zosa in waray pa kakontak han mga taga media ngan nagpapadayon nga hilom an iya kampo mahitungod hini nga isyu.
Pero, hanhadi han Setyembre 17, hi Zosa pinaagi hin post ha facebook in mahugot nga nagdiwara nga may kalabutan hiya han krimen ngan iya igindig-on nga pulitika an nagpapaluyo hini.
Hi Zosa in duha na ka beses nga dumalagan ka gubernador han Samar kontra han pamilya Tan ngan pirmi hiya napeperde.
Ginhuhurobhurob nga an mabangga yana ka gobernador han Samar kontra kan Gov. Reynolds Tan amo hi Sta Margarita Mayor Gemma Zosa nga asawa ni Emil. #


c: text/html

text:
Francisco Balagtas
- Diri ini angay igkalipat han Waraynon nga maniniday nga hi Francisco H. Baltazar
Hi Francisco Balagtas y de la Cruz (Abril 2, 1788—Pebrero 20, 1862), nga kilalado gihapon ha ngaran nga Francisco Baltazar, usa nga kilalado nga Pilipino nga maniniday, ngan amo an sinisiring nga Tag-alog nga William Shakespeare tungod han iya impluwensya ha Tinag-alog nga literatura. An kilalado nga epiko nga Florante at Laura, amo an iya pinakakilalado nga sinurat.
Mga sinurat[igliwat | Igliwat an wikitext]
- Orosmán at Zafra - usa nga komedya ha upat nga mga bahin
- Don Nuño at Selinda - usa nga komedya ha tulo nga mga bahin
- Auredato at Astrome - usa nga komedya ha tulo nga mga bahin
- Clara Belmore - usa nga komedya ha tulo nga mga bahin
- Abdol at Misereanan - usa nga komedya nga ginpasundayag han Abucay dida han 1857
- Bayaceto at Dorslica - usa nga komedya ha tulo nga bahin nga ginpasundayag ha Udyong han Septyembre 27, 1857
- Alamansor at Rosalinda - usa nga komedya nga ginpasundayag ha Udyong han patron nga fiesta han bungto
- La india elegante y el negrito amante - usa nga halipot nga drama ha usa nga bahin
- Nudo gordeano
- Rodolfo at Rosemonda
- Mahomet at Constanza
- Claus (ginhubad ha Tinag-alog tikang ha Linatin)
- Florante at Laura, an obra maestra ni Balagtas

robotstxt: allowed

filter: keep


text:
Isumat.com/7:23AM, August 31, 2020
Arestado an usa nga babaye dida han gindumara nga drug buy-bust operation han mga tinubyanan han balaud pasado alas 3 han kulop (Agosto 30) ha Brgy Looc, Cabucgayan, Biliran.
Ginkilala an suspetsado nga hi Krystal Amistoso, 24-anyos, waray asawa, ngan residente ha Brgy Langgao. Hi Amistoso in nagsurender na hadto ha mga otoridad han magtikang an Oplan Tokhang tungod han iya kalambing ha iligal nga droga.
An mga operatiba han PDEA ngan Biliran PNP Provincial Office an nagdumara han operasyon ug ira nakumpiskar in tulo ka sachet hin gin-aalegar nga shabu balor hin 7 Mil Pesos. Nagpahayag an mga otoridad nga an suspetsado in usa nga High-Value Target.
Mahugot naman nga igindiwara ni Amistoso an akusasyon han mga otoridad. Sumala ha iya, deri tikang ha iya an mga gintutudlok nga droga kay iya na iginsalikway ini nga aktibidad han magsurender hiya upat na ka tuig an nakalabay. An mga otoridad in nakatalaan magsampa han kaangayan nga mga kaso kontra han suspetsado.
Ha iba naman nga notisya, usa an patay ngan usa an samaran han magsampakay an duha nga motorsiklo ha Brgy Enage, Biliran, Biliran alas 8 an oras kagab-i.
An mga imbestigador an nagkilala han namatay nga hi Warren Pinon, residente han nasabi nga barangay samtang an nasamaran hi Ganti Carbo nga taga Brgy Sangalang.
Hapagkayana, padayon pa an imbestigasyon agud matudlok an rason kun kay-ano nga nagbangga-ay an duha nga motorsiklo. #


text:
Sibagat
An Sibagat usa nga ikatulo nga klase nga bungto ha lalawigan han Agusan del Sur ha Pilipinas. Sumala han census han tuig 2000, mayda ini populasyon nga 28,685 ka tawo ha 5,289 nga mga panimalay. It bungto mga 29 ka kilometro an kahirayo tikang ha Syudad han Butuan. An ekonomiya hini nadapig hin duro ha pagpakabuhi nga pag-uma.
An ngaran nga Sibagat tikang kuno han pulong nga "bagat" nga nangangahulogan pagtapo o tarapoan. Sumala han mga ginsaysay nga kasaysayan, an salog nga hirani han Sibagat nga tinatawag gihapon nga Salog han Sibagat amo an lugar nga diin an mga nanggugubat nga mga tribo nagtatapo ngan nagaaragway. An Salog han Sibagat sanga la hin darudako nga salog, an Salog han Wawa. An napipirde nga tribo nangangatras ngadto han Salog han Wawa nga nagkakawagra.
An kasagaran han mga tawo nga nangungukoy dida hit bungto mga Bisaya-nga-Sugboanon nga mga namalhin.
Mga Baranggay[igliwat | Igliwat an wikitext]
An Sibagat ginbahin ngadto hin karuhaan kag upat (24) nga mga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Hayop, amo an mga multicellular ngan eukaryotic na mga organismo ilarum san kahadian o kingdom Animalia (na gintatawag liwat na Metazoa). Permanente an pang-ngurte san lawas bisan pa kun an iba naagi sin proseso na gintatawag na metamorphosis. Kadam'an san hayop gintatawag na motile o nakagkiwa san kalugaringun. Natanan na hayop kinahanglan kumaon san iba na orgnismo para mabuhi (Heterotroph).
Kaurugan na phyla san hayop nagtikang magkaguwa sa fossil record bilang mga marino na species sadton Cambrian explosion, mga 542 milyones katuig an nakalabay. Nababahin an mga hayop sin daramo na grupo sugad san: vertebrate (tamsi, mammal, ampibyan, reptilia, isda); mollusc (bibi, talaba, kugita, nuos, kuhol); arthropod (ulalahipan, bayod, insekto o mananap, lawalawa, tapuso, kinis, banagan, pasay); annelida (wati, linta); spongha; ngan bokya o salabay.
May'ada mga kinaiya an hayop na naiiba san iba na mga butang na may kinabuhi. Eukaryotic ngan multicellular[1] an mga hayop na naglalain sa kanra sa mga bacteria ngan kadam'an san protista. An hayop amo in heterotrophic,[2] ngan gintutunaw an pagkaon sa sulod sa tiyan, na naglalain naman san mga hayop sa mga tanaman ngan algae.[3] Nalalain liwat an mga hayop sa tanaman, algae, ngan fungi sa kawara nira matugas na cell wall.[4] Motile[5] an natanan na hayop maliban sa dito na stage sa kanra kinabuhi. Naagi an embryo sa haros natanan na hayop sa blastula stage,[6] sayo na kinaiya na ekslusibo sa mga hayop.
Haros natanan na hayop naagi sin durudilain na porma sin sexual na reproduksyun.[7] May'ada an hayop sin pipira na specialized na reproductive cells, na naagi sin meiosis para magin spermatozoa ug magin ova.[8] Nagtitig'ub an spermatozoa ngan ova para mabug'os an zygote, na nagiging bag'o na indibiduwal.[9]
Sugad man, daramo na hayop an may kakayahan sin asexual na reproduksyon.[10]
Heterotroph an natanan na hayop, karuyag-sidngon an kanra ginkakaon nagtitikang ta sa iba na buhi na butang.[11] Ginlalain-lain an mga hayop sa mga grupo sugad san karniboro, erbiboro, omniboro, ngan parasitiko.[12]
Ginbabanabana na an hayop nagtikang o nag-evolve tikang sa flagellate na eukaryote.[14] An gihihirani-i na nabubuhi na ugrupod amo an choanoflagellate, mga collared flagellate na nan'iingun san choanocytes san pipira na spongha.[15] Sigun san mga molekular na pag'aram an hayop amo in sakob sa supergroup na gintatawag na opisthokont, kun diin kagrupo niya an choanoflagellate, fungi ngan pipira na parasitik na protista.[16]
An una na mga fossil na pwede mag-representar na mga hayop nagkagawas sa Trezona Formation sa Trezona Bore, West Central Flinders, South Australia.[17] Ini na mga fossil ginsisiring na mga sinauna na mga spongha. Nahiagiaan ini sa mga bato na may edad na 665-milyones katuig.[17]
An sumunod na posible na giuunahi na mga fossil san hayop nahiagian san pagtangpus san Precambrian, mga 610 milyones katuig an nakalabay, ngan kilala na Ediacaran o Vendian biota.[18] Kudi makuri ini idugtung san mga nasunod na mga fossils. An iba sini na represeentar na ninuno o ginikanan san mga moderno na phyla pero lain na grupo, ngan posible liwat na diri ini hayop mismo.[19]Lain pa sini, kadam'an san mga nahihibaruan na mga phyla san hayop, tigda nagkagawas sa Cambrian period, mga 542 milyones katuig an nakalabay.[20] Gintatawag ini san iba na Cambrian explosion, tungod san tigda ngan malaksi na pagdaramo san grupo san hayop ug an pagbag'o san kondisyon na nagin posible an fossilization.
Gin tunga ni Aristotle an may kinubuhi ngadto sa hayop ngan tanaman, ngan ginsundan ini ni Carolus Linnaeus (Carl von Linné) san una na hierarchical na klasipikasyon.[21] Tikang siton, gintikangan san mga biologists an pagtan'aw san mga ebolusyunaryo na relasyon san mga organismo.
Sa orihinal na paagi ni Linnaeus, may ada tulo na ginhadian an hayop, ngan ginbahinbahin ngadto sa classes san Vermes o ulod, Insecta o mananap, Pisces o isda, Amphibia, Aves o katamsihan, ngan Mammalia. An urhi na upat yana gintig'ob nadto sa phylum Chordata, ngan an iba ginbahinbahin ngadto san iba-iba na grupo.


text:
Doña Remedios Trinidad
An Doña Remedios Trinidad usa nga ikaduha nga klase nga bungto ha lalawigan han Bulacan, Pilipinas. Sumala han census han tuig 2000, mayda ini populasyon nga 16,636 ka tawo ha 2,808 nga mga panimalay.
Mga baranggay[igliwat | Igliwat an wikitext]
An Doña Remedios Trinidad ginbahin ngadto hin walo (8) nga mga baranggay.
- Bayabas
- Kabayunan
- Camachin
- Camachile
- Kalawakan
- Pulong Sampalok
- Talbak
- Sapang Bulak
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information